Nacia Parko Roka Montaro

eta|RMNP collage 2
La Nacia Parko Roka Montaro () estas nacia parko de Usono proksimume je 89 km nordokcidente de Denver en nord-centra Koloradio, ene de Front-montaro de la Roka Montaro. La parko estas inter la urboj Estes Park oriente kaj Grand Lake okcidente, ambaŭ en Koloradio. La orientaj kaj okcidentaj deklivaroj de la Kontinenta Akvodislimo estas rekte tra la centro de la parko kun la ekfluejoj de la rivero Kolorado en la nordokcidenta regiono de la parko. Ĉefaj trajtoj de la parko estas montoj, alpaj lagoj kaj ampleksa vario de naturo ene de variaj klimatoj kaj medioj, el arbaroj al monta tundro.

La Nacia Parko Roka Montaro estis aprobita de la Prezidento Woodrow Wilson la 26an de Januaro, 1915, establante la parkolimojn kaj protektante la areon por estontaj generacioj. La volontula korpuso Civilian Conservation Corps konstruis la ĉefan aŭtomobilan ŝoseon, nome "Trail Ridge Road", en la 1930-aj jaroj."Brief Park History". nps.gov. National Park Service. n.d. Arkivita el la originalo la 8an de Oktobro, 2016. Alirita la 4an de Decembro, 2016. En 1976, UNESCO deklaris la parkon kiel unu el la unuaj tutmondaj biosferaj naturrezervejoj. En 2018, pli ol 4.5 milionoj da distraj vizitantoj eniris en la parkon. La parko estas unu el la plej vizitataj en la sistemo de Naciaj Parkoj, range kiel la tria plej vizitata nacia parko en 2015.These Were the Most Visited National Parks in 2015 arkivita en la 18a de Februaro, 2016 Time Magazine, 2016-02-17 alirita la 2018-02-09. En 2019, en la parko okazis denove rekordo de 4 678 804 vizitantoj, kun 44% de pliiĝo ekde 2012.

La parko havas totalon de kvin vizitantejoj, kaj la ĉefsidejo de la parko estas en la vizitantejo Beaver Meadows Visitor Center - Nacia Historia Loko desegnita de la Arkitektura Lernejo de Frank Lloyd Wright en Taliesin West. Naciaj Arbaroj ĉirkaŭas la parkon de ĉiuj flankoj, kiel la Roosevelt National Forest norde kaj oriente, la Routt National Forest norde kaj okcidente, kaj la Arapaho National Forest okcidente kaj sude, dum la areo de la Naturejo Indian Peaks rekte sude de la parko.

 Notoj 

Kategorio:Roka Montaro
Kategorio:Biosferaj rezervejoj en Usono
Kategorio:Naciaj parkoj en Usono